
Z A P I S N I K

22. sjednice Vijeća Mjesnog odbora „Bruno Bušić“, održane 31.1.2023. g. s početkom u 19:00 sati u prostorijama Mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno 7 članova Vijeća, te otvara 22. sjednicu Vijeća Mjesnog odbora.
Predsjednica predlaže usvajanje zapisnika 21. sjednice koji su članovi Vijeća dobili e-poštom.
Vijeće prihvaća tekst Zapisnika 21. sjednice održane 7.12.2022. godine jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom te predlaže dopunu dnevnog reda točkom Izmjena Zaključka o utrošku sredstava s pozicije ostali nespomenuti rashodi poslovanja nakon čega Vijeće jednoglasno usvaja sljedeći



D N E V N I   R E D

1. Donošenje Financijskog plana Mjesnog odbora “Bruno Bušić za 2023. godinu
2. Aktualna komunalna problematika
3. Korištenje prostora MS “Bruno Bušić”
4. Izvješća, pitanja i prijedlozi


Ad 1. Donošenje Financijskog plana Mjesnog odbora “Bruno Bušić“ za 2023. godinu

Vijeće MO usvaja Financijski plan za Mjesni odbor “Bruno Bušić“ za 2023. godinu te traži specifikaciju potrošnje sredstava u 2022. godini s pozicije Održavanje nerazvrstanih cesta. 

Vijeće specifikacije potrošnje traži jer radovi na nesvrstanim cestama kao obnova vertikalne i horizontale signalizacije cesta, uređenje kanalica i drugi poslovi nisu provedeni u 2022. godini zbog čega nas zanima na što su potrošena sredstva na poziciji Održavanje nerazvrstanih cesta.

FINANCIJSKI PLAN
Mjesnog Odbora ''Bruno Bušić''
za 2023.

Članak 1.
Financijski plan Mjesnog odbora ''Bruno Bušić'' za 2023. (dalje u tekstu: Plan) sastoji se od:

PRIHODA:									93.930,00 EUR
RASHODA:									93.930,00 EUR

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	93.930,00

	6711
	PRIHODI ZA FINANCIRANJE RASHODA POSLOVANJA
	93.930,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	93.930,00

	Izvor 1.1. OPĆI PRIHODI I PRIMICI
	12.870,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	930,00

	Izvor 4.1. PRIHOD OD KOMUNALNE NAKNADE
	81.060,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	81.060,00

	 
	ODRŽAVANJE JAVNIH ZELENIH POVRŠINA
	47.570,00

	 
	ODRŽAVANJE NERAZVRSTANIH CESTA
	33.490,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.



Ad 2. Aktualna komunalna problematika

F.C. predložio je 6.1.2023. postavljanje stalaka za bicikle na području MO Bruno Bušić

Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o uvrštavanju u Plan komunalnih potreba

Vijeće Mjesnog odbora „Bruno Bušić“ suglasno je sa zahtjevom stranke te predlaže Vijeću Gradske četvrti Peščenica – Žitnjak 

· da od nadležnog gradskog ureda zatraži suglasnost za postavljanje stalka za bicikle ispred Konzuma u Ulici Ksavera Šandora Gjalskog 31 

· uvrštavanje stalka za bicikle u Plan komunalnih potreba

· o učinjenom obavijestiti ovo Vijeće.


· o učinjenom obavijestiti ovo Vijeće.


Tijekom prosinca predsjednica je više puta tražila čišćenje šetnice Vesne Parun od nakupljenog lišća također Ž.R. je je Vijeću prijavio problem čišćenja ulice Borongaj aerodrom (10,11,12,13) gdje se također nakupila velika količina lišća na cesti.
Čišćenje šetnice i Borongaj aerodroma od lišća – uvrštavanje u redovno održavanje

Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o uvrštavaju u Program redovnog održavanja za 2023.

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak 

· da Šetnicu Vesne Parun i Ulice Borongaj aerodrom uvrsti u Program redovng održavanja za 2023. na način da se čišćenje provodi jednom mjesečno od listopada do prosinca

· o učinjenom obavijestiti ovo Vijeće.


Predstavnik stanara Ulice Milana Pavelića J.R. podnio je zahtjev 7.prosinca 2022. godine za iscrtavanje pune linije u ulici Milana Pavelića (1, 1b, 2, 4, 6, 8, 10) zbog problema s parkiranjem u jednom traku u ulici koja je dvosmjerna zbog čega je otežan promet i ugrožava se sigurnost sudionika u prometu. Prema informacijama koje su dobili od pauk službe da se auti neće uklanjati ako u ulici nije iscrtana puna linija. Predsjednik VGČ-a uputio je zahtjev prema prometnom redarstvu, ali do danas nije dobivena nikakva informacija o rješavanju problema.

Predsjednica otvara raspravu na kojoj sudjeluju svi vijećnici te jednoglasno donose 




Zaključak 
o rješavanju prometne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak 

· da od nadležnog gradskog ureda zatraže očevid i donošenje rješenja u svrhu iscrtavanja pune linije cijelom dužinom dvosmjerne Ulice Milana Pavelića

· o učinjenom obavijestiti ovo Vijeće.



Predsjednica izvještava o problematici zastava Grada Zagreba i Republike Hrvatske koje su uklonjene sa stupova jer su bile jako oštećene pogotovo zastava RH. Zastavu Grada Zagreba MO ima, a zastava RH od ljeta 2022. tražena je više puta, ali nije dobivena. 
Predsjednica je zatražila novu zastavu RH. 
Također problem su i stupovi za zastave koji su stari i oštećeni te zahtijevaju sanaciju.
Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak 

· da od sektora Sektora za provedbu komunalnih aktivnosti i održavanja komunalne infrastrukture i objekata mjesne samouprave zatraže hitnnu sanaciju/popravak fiksnog jarbola za zastave (2 kom) ispred objekta MS “Bruno Bušić”

· o učinjenom obavijestiti ovo Vijeće.




Ad. 3. Korištenje prostora MO “Bruno Bušić”

Za jednokratno korištenje prostora podnijeli su 
· Milan Bešović – jednokratno



Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS Milan Bešoviću u terminu 5. veljače 2023. od 15 do 22 sata.


Zaprimljeni su zahtjevi za povremeno korištenje prostora

Domovinski pokret – četvrtkom od 18 – 19 sati
Udruga Dragovoljaca – Pionirski grad – ponedjeljkom od 18 – 21 sat
Udruga dragovoljca posebne jedinice policije dostavila je plan rada za 2023 godinu.

	
Predsjednica otvara raspravu na kojoj sudjeluju svi vijećnici.


Nakon rasprave Vijeće te jednoglasno donosi


Zaključak 
o povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“odobrava korištenja prostora MS Udruzi dragovoljaca posebne jedinice policije 90/91 MUP-a RH “Pionirski grad” ponedjeljkom od 18-20 sat – uredska prostorija.




Ad. 4. Izvješća, pitanja i prijedlozi


· Rješenja za sadnju
K.Š. Gjalskog 30
Dječji park – Šimunovićeva
K.Š Gjalskog 56
· 24.1. Zrinjevac je poslao obavijest o orezivanju drveća na području MO Bruno Bušić. Provest će se očevid i razmotrit će se opravdanost orezivanja zatražena zaključkom s 21. sjednice
· 12.12. Gradski ured obavješten je o devastaciji dječjeg parka prilikom čega je izgorila penjalica tobogan i oštetio se motor za ljuljanje. Gradski ured uputio je 15.12. zahtjev za sanaciju 15.12.2022., a 19.12. zaprimljena je obavijest o početku sanacije zgarišta.
· Nakon razgovora s komunalnim redarom predsjednica je dogovorila da se po pitanju navezene zemlje i drugog građevinskog otpada rješava na način da na očevid lokacije izađe komunalni redar, predstavnik čistoće i predstavnik Zrinjevca. Zadnja informacija je bila 2.1. da se čeka kontakt osobu iz čistoće. 
· Komunalni redar 29.12.2022. podnio je prijavu Državnom inspektoratu vezano uz potencijalno ilegalnu nadogradnju kučice na adresi Ravenska 6 (vrtovi kod stanice Maksimir)
· 25.12.2022. predsjednica je zatražila hitnu zamjenu brave na ulaznim vratima MO. U međuvremenu iz Grada došli su napraviti izmjere za zamjenu brave. Brava još nije zamijenjena.
· Zbog problema s hidrantnom mrežom predsjednica je ponovno uputila 27.12. upit vezano uz hidrantnu mrežu o  broju, pozicijama i ispravnosti hidranata te njihovom redovitom održavanju.

· 7.12.2022. Gradskom uredu upućen je popis neriješenih komunalnih pitanja
· Zaprimili smo dopis vezano uz termine održavanja sjednica kako se želi da prisustvu referent, u tom slučaju sjednica bi trebala biti organizirana najkasnije do 18h.

· 9.1.2023. prijavljena je oštećena rasvjeta kod željezničke postaje  Maksimir i potreba za čišćenjem odvoda zbog učestalog poplavljivanja. Od strane Gradskog ureda na daljnje nadležno postupanje upućeno je 13. siječnja. Do sjednice nije zaprimljena informacija o poduzetim radnjama.

· 28.1.2023. skinute su obje zastave (Grad Zagreb i Republika Hrvatska). Zastava RH se u potpunosti raspala. Zastavu Grada Zagreba smo dobili ranije, ali bit će postavljena kada se dobije zastava RH. 27.1.2023. zatražena je nova zastava RH.

· 30.1.2023. predstavnik stanara M.T zatražio je uklanjanje gnijezda vrana oko zgrada Jaksiceva14-20 i Jakšićeva 22-28. Zahtjev je proslijeđen na nadležno postupanje te je od ZOO-a zaprimljen odgovor da će se uklanjanje gnijezda provoditi krajem veljače.

· Domar



Pitanja i prijedloga nema i ovime je iscrpljen dnevni red. Predsjednica u 20:10 zatvara 21.
sjednicu VMO.


KLASA: 024-08/23-003/86
[bookmark: _GoBack]URBROJ: 251-13-11-11/002-23-3
Zagreb, 31. siječnja 2023.


Zapisnik sastavila
Sandra Tomljenović


Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

